রোজামন্ড পাইক

রোজামন্ড ম্যারি এলেন পাইক (ইংরেজি: Rosamund Mary Ellen Pike; জন্ম: ২৭ জানুয়ারি ১৯৭৯) হলেন একজন ইংরেজ অভিনেত্রী। তিনি মঞ্চনাটকে অভিনয় দিয়ে তার অভিনয় জীবন শুরু করেন, তন্মধ্যে রয়েছে রোমিও অ্যান্ড জুলিয়েট ও স্কাইলাইট। আ র‍্যাদার ইংলিশ ম্যারিজ (১৯৯৮) টেলিভিশন চলচ্চিত্র দিয়ে তার পর্দায় অভিষেক হয়। ওয়াইভস অ্যান্ড ডটার্স (১৯৯৯) ও লাভ ইন আ কোল্ড ক্লাইমেট (২০০১) চলচ্চিত্রে অভিনয়ের পর ডাই অ্যানাদার ডে (২০০২) চলচ্চিত্রে বন্ড গার্ল মিরান্ডা ফ্রস্ট চরিত্রে অভিনয় করে তিনি আন্তর্জাতিক অঙ্গনে খ্যাতি লাভ করেন। বন্ড কন্যা হিসেবে তার কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার অর্জন করেন। পরবর্তীকালে তিনি দ্য লিবারটিন (২০০৪)-এ অভিনয় করে শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার অর্জন করেন এবং প্রাইড অ্যান্ড প্রেজুডিস (২০০৫)-এ জেন বেনেট চরিত্রে অভিনয় করেন। পাইক বিজ্ঞান কল্পকাহিনিমূলক ডুম (২০০৫), অপরাধ-রহস্যধর্মী থ্রিলার ফ্র্যাকচার (২০০৭), নাট্যধর্মী ফিউজিটিভ পিসেস (২০০৭), অ্যান এডুকেশন (২০০৯), বার্নিস ভার্শন (২০১০), কল্পকাহিনিমূলক দ্য ওয়ার্ল্ড্‌স এন্ড (২০১৩), গোয়েন্দা মারপিঠধর্মী হাস্যরসাত্মক জনি ইংলিশ রিবর্ন (২০১১), মহাকাব্যিক মারপিঠ-রোমাঞ্চকর কল্পনাধর্মী র‍্যাথ অব দ্য টাইটান্স (২০১২) এবং মারপিঠধর্মী থ্রিলার জ্যাক রিচার (২০১২) চলচ্চিত্রে অভিনয় করেন। ২০১৪ সালে মনস্তাত্ত্বিক থ্রিলার গন গার্ল চলচ্চিত্রে তার অভিনয় ব্যাপক সমাদৃত হয় এবং তিনি শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন এবং শ্রেষ্ঠ অভিনেত্রী বিভাগে অস্কার, বাফটা, স্ক্রিন অ্যাক্টরস গিল্ড পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি জীবনীমূলক নাট্যধর্মী আ ইউনাইটেড কিংডম (২০১৬) ছবিতে রুথ উইলিয়ামস খামা চরিত্রে অভিনয় করে আরও সমাদৃত হন এবং পশ্চিমা ধাঁচের হস্টাইলস (২০১৭)-এ অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কারের মনোনয়ন লাভ করেন। পাইক ১৯৭৯ সালের ২৭শে জানুয়ারি লন্ডনে জন্মগ্রহণ করেন। তার মাতা ক্যারোলিন ফ্রেন্ড ও পিতা জুলিয়ান পাইক। তারা দুজনেই অপেরা সঙ্গীতশিল্পী। পাইক ব্রিস্টলের ব্যাডমিন্টন স্কুলে পড়াশোনা করেন। ন্যাশনাল ইয়থ থিয়েটারে রোমিও অ্যান্ড জুলিয়েট নাটকে জুলিয়েট চরিত্রে অভিনয়কালে তিনি একজন এজেন্টের নজর কাড়েন। সেই এজেন্ট তাকে অভিনয়কে পেশা হিসেবে নিতে সাহায্য করেন। তার আবেদনকৃত সকল মঞ্চ বিদ্যালয় থেকে প্রত্যাখ্যাত হওয়ার পর তিনি অক্সফোর্ডের ওয়াডাম কলেজে ইংরেজি সাহিত্যে ভর্তি হন। তিনি ২০০১ সালে উচ্চতর দ্বিতীয়-শ্রেণিতে স্নাতক ডিগ্রি অর্জন করেন। তিনি অভিনয় জীবনের জন্য এক বছরের বিরতি নেন এবং ডেভিড হেয়ারের স্কাইলাইট, আর্থার মিলারের অল মাই সন্স ও উইলিয়াম শেকসপিয়ারের কয়েকটি নাটকে কাজ করে মঞ্চের অভিজ্ঞতা অর্জন করেন। স্নাতক সম্পন্ন করার পর তিনি ডাই অ্যানাদার ডে (২০০২) চলচ্চিত্রে জেমস বন্ডকে সাহায্য প্রদানের জন্য নিয়োজিত বন্ড গার্ল ও এমআইসিক্সের এজেন্ট মিরান্ডা ফ্রস্ট চরিত্রে অভিনয়ের প্রস্তাব পান। বন্ড কন্যা হিসেবে তার কাজের জন্য তিনি আন্তর্জাতিক অঙ্গনে খ্যাতি লাভ করেন এবং শ্রেষ্ঠ নবাগত বিভাগে এম্পায়ার পুরস্কার অর্জন করেন। এরপর তিনি বিশেষ অনুষ্ঠান বন্ড গার্লস আর ফরেভার এবং কিছুদিন পর জেমস বন্ড ধারাবাহিকের বাফটা শ্রদ্ধাঞ্জলিতে তাকে দেখা যায়। তিনি অক্সফোর্ডে পড়াশোনা করা প্রথম বন্ড গার্ল। পাইক এরপর জনি ডেপের সাথে দ্য লিবার্টিন (২০০৪) চলচ্চিত্রে এলিজাবেথ ম্যালেট চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার অর্জন করেন। একই বছর তিনি দ্য প্রমিজড ল্যান্ড চলচ্চিত্রে রোজ চরিত্রে, এবং কম্পিউটার গেম ধারাবাহিকের চলচ্চিত্র উপযোগকরণ ডুম-এ বিজ্ঞানী সামান্থা গ্রিম চরিত্রে অভিনয় করেন। ২০০৫ সালে পাইক জেন অস্টেনের উপন্যাস অবলম্বনে নির্মিত প্রাইড অ্যান্ড প্রেজুডিস চলচ্চিত্রে কিয়ারা নাইটলি অভিনীত এলিজাবেথ চরিত্রের বড় বোন জেন চরিত্রে অভিনয় করেন। তিনি এরপর অ্যান মাইকেলের ফিউজিটিভ পিসেস উপন্যাসের চলচ্চিত্রায়নে (২০০৭) প্রধান চরিত্রে অভিনয় করেন। এছাড়া তিনি অ্যান্থনি হপকিন্স ও রায়ান গসলিংয়ের সাথে অপরাধ-রহস্যধর্মী থ্রিলার ফ্র্যাকচার (২০০৭) চলচ্চিত্রে একজন সফল অ্যাটর্নি চরিত্রে অভিনয় করেন। তিনি ২০০৮ সালে কস্টা বুক অ্যাওয়ার্ডসের বিচারক ছিলেন। ২০১০ সালে পাইক ব্রিটিশ চলচ্চিত্র মেড ইন ড্যাগেনহাম এবং কানাডীয় চলচ্চিত্র বার্নিস ভার্সন-এ অভিনয় করেন। একই বছর তাকে হেডা গ্যাবলার নাটকের যুক্তরাজ্য সফরে দেখা যায়। এছাড়া তিনি জ্যাকবুটস অন হোয়াইটহল-এর একটি প্রধান চরিত্রের জন্য এবং জেমস বন্ড ধারাবাহিকের দ্য স্পাই হু লাভড মি-এর অডিও বইয়ের জন্য কণ্ঠ দেন। ২০১০ সালে তিনি ইয়ান ফ্লেমিংয়ের গোল্ডফিঙ্গার উপন্যাসের বিবিসি রেডিও ফোরের উপযোগকরণে পুসি গ্যালোর চরিত্রের জন্য কণ্ঠ দেন। ২০১১ সালে পাইক বন্ডের স্পুফ চলচ্চিত্র জনি ইংলিশ রিবর্ন চলচ্চিত্রে মনোবিজ্ঞানী ও জনি ইংলিশের প্রেমিকা কেট সামার চরিত্রে অভিনয় করেন। এটি ২০০৩ সালের জনি ইংলিশ চলচ্চিত্রের অনুবর্তী পর্ব। চলচ্চিত্রটি বক্স অফিসে সফল হয় এবং $১৬০ মিলিয়ন আয় করে। ২০১২ সালে তিনি মহাকাব্যিক মারপিঠ-রোমাঞ্চকর কল্পনাধর্মী র‍্যাথ অব দ্য টাইটান্স চলচ্চিত্রে রানি অ্যান্ড্রোমেডা চরিত্রে অভিনয় করেন। এই চলচ্চিত্রের পূর্ববর্তী পর্ব ক্ল্যাশ অব দ্য টাইটান্স-এ এই চরিত্রে অভিনয় করা অ্যালেক্সা ডাভালস সময়সূচিজনিত জটিলতার কারণে বাদ পড়লে পাইক তার স্থলাভিষিক্ত হন। এই চরিত্রটি গ্রহণের কারণে তিনি ম্যান অব স্টিল চলচ্চিত্রের জন্য বিবেচনাধীন একটি চরিত্র থেকে বাদ পড়েন। চলচ্চিত্রটি সমাদৃত না হলেও $৩০০ মিলিয়নের অধিক আয় করে এবং সমালোচকগণ তার অভিনয়কে এই চলচ্চিত্রের অন্যতম অংশ বলে উল্লেখ করেন। একই বছর তিনি টম ক্রুজের সাথে মারপিঠধর্মী থ্রিলার জ্যাক রিচার (২০১২) চলচ্চিত্রের হেলেন রডিন নামক প্রধান নারী চরিত্রে অভিনয় করেন। এটি লি চাইল্ডের ওয়ান শট উপন্যাসের চলচ্চিত্রায়ন। চলচ্চিত্রটি ইতিবাচক সমালোচনামূলক প্রতিক্রিয়া লাভ করে এবং $২১৮ মিলিয়ন আয় করে। কল্পকাহিনিমূলক দ্য ওয়ার্ল্ড্‌স এন্ড (২০১৩) চলচ্চিত্রে পার্শ্ব চরিত্রে অভিনয় করার পর তাকে বেন অ্যাফ্লেকের বিপরীতে ডেভিড ফিঞ্চারের মনস্তাত্ত্বিক থ্রিলার গন গার্ল (২০১৪) চলচ্চিত্রে দেখা যায়। এটি জিলিয়ান ফ্লিনের গন গার্ল উপন্যাসের চলচ্চিত্রায়ন। পাইক অ্যামি ডান নামে একটি চরিত্রে অভিনয় করেন, যিনি তার পঞ্চম বিবাহবার্ষিকীতে হারিয়ে যান। ফিঞ্চারের ভাষ্যমতে, পাইক এই চরিত্রের জন্য তার প্রথম পছন্দ ছিল কারণ তিনি এমন কাউকে চাচ্ছিলেন যিনি বৃহৎ পরিসরে পরিচিত নন। পাইক এই চলচ্চিত্রের কাজ শুরুর পূর্বে কোন প্রধান চরিত্রে অভিনয় করেননি। তাছাড়া ফিঞ্চার তাকে হেঁয়ালিমূলক ও সহজবোধ্য নয় এমন মনে করেন। চলচ্চিত্রটি বক্স অফিসে সফল হয় এবং বিশ্বব্যাপী এর $৩৫৬ মিলিয়ন টিকেট বিক্রি হয়। চলচ্চিত্রটি এবং পাইকের অভিনয় সমালোচকদের নিকট ব্যাপক সমাদৃত হয়। ভ্যানিটি ফেয়ারের রিচার্ড লসন চলচ্চিত্রটি সম্পর্কে লিখেন, "বুদ্ধিদীপ্তভাবে ধারণকৃত, বিশদ আলোচিত... এবং অভিনীত" এবং পাইকের অভিনয়কে "তারকা-বানানো ভালো অভিনয়, লয় ও মেজাজের গীতিনাট্যধর্মী মিশ্রণে মায়াজালে আটকে রাখা অভিনয়" বলে উল্লেখ করেন। দ্য হলিউড রিপোর্টারের টড ম্যাকার্থি বলেন, "তিনি জোরালো ও নিয়ন্ত্রণকারী ... শারীরিক ও মানসিক ভাবে।" তিনি এই কাজের জন্য অসংখ্য পুরস্কার ও মনোনয়ন লাভ করেন; তন্মধ্যে তিনি শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার, শ্রেষ্ঠ অভিনেত্রী বিভাগে অস্কার, বাফটা, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৫ সালে তিনি আইটিভির জন্য গেরি অ্যান্ডারসনের নির্মিত থান্ডারবার্ডস আর গো-এ লেডি পেনেলোপি ক্রেইটন-ওয়ার্ড চরিত্রে কণ্ঠ দেন। ২০১৬ সালের ফেব্রুয়ারি মাসে তিনি ম্যাসিভ অ্যাটাকের "ভুডু ইন মাই ব্লাড" মিউজিক ভিডিওতে অভিনয় করেন। এটি আন্দ্রজেই জুলাওয়াস্কির পোজেশন (১৯৮১) চলচ্চিত্রের ইজাবেল আদজানির সাবওয়ের দৃশ্য থেকে সরাসরি অনুপ্রাণিত। এছাড়া তিনি জীবনীমূলক নাট্যধর্মী আ ইউনাইটেড কিংডম (২০১৬) চলচ্চিত্রে রুথ উইলিয়ামস খামা চরিত্রে অভিনয় করে আরও সমাদৃত হন। ২০১৭ সালে তিনি পশ্চিমা ধাঁচের হস্টাইলস (২০১৭)-এ অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কারের মনোনয়ন লাভ করেন। একই বছর তিনি জঁ ককতোর নাটক লা ভোয়া হ্যুমেইন অবলম্বনে প্যাট্রিক কেনেডির রচিত ও পরিচালিত স্বল্পদৈর্ঘ্য চলচ্চিত্র দ্য হিউম্যান ভয়েস-এ অভিনয় করেন, যার জন্য তিনি অক্সফোর্ড আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন। ২০১৯ সালে তিনি রবার্ট জর্ডানের কল্পনাধর্মী মহাকাব্যিক উপন্যাস দ্য হুইল অব টাইম অবলম্বনে প্রাইম ভিডিওর একই নামের টিভি ধারাবাহিকে মোয়ারেইন চরিত্রে অভিনয় করেন। তার আসন্ন চলচ্চিত্র হল থ্রিলারধর্মী দি ইনফরমার এবং মারি ক্যুরির জীবনীনির্ভর রেডিওঅ্যাক্টিভ। ব্র্যাডি, টারা (১৭ নভেম্বর ২০১৬)। "Rosamund Pike: from Bond girl to Gone Girl to leading woman"। দি আইরিশ টাইমস (ইংরেজি ভাষায়)। সংগ্রহের তারিখ ২৭ জানুয়ারি ২০১৯।  "Rosamund Pike"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।  ক্যাভেন্ডিশ, লুসি (১৮ মার্চ ২০০৯)। "Rosamund Pike interview"। দ্য ডেইলি টেলিগ্রাফ (ইংরেজি ভাষায়)। লন্ডন। ৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "PressReader.com - Connecting People Through News"। প্রেস রিডার (ইংরেজি ভাষায়)। ১০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হাজবেন্ড, স্টুয়ার্ট (১৩ অক্টোবর ২০০২)। "The name's Pike, Rosamund Pike"। দ্য গার্ডিয়ান (ইংরেজি ভাষায়)। আইএসএসএন 0261-3077। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াইটজম্যান, এলিজাবেথ (৯ মার্চ ২০০৬)। "Actress Pike knows how to take her roles to extremes"। মিলওয়াউকি জার্নাল সেন্টিনেল (ইংরেজি ভাষায়)। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [অকার্যকর সংযোগ] "2005 Winners announced 8th British Independent Film Awards"। ব্রিটিশ ইন্ডিপেন্ডেন্ট চলচ্চিত্র পুরস্কার (ইংরেজি ভাষায়)। ৩০ নভেম্বর ২০০৫। ২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rosamund Pike – Biography"। ইয়াহু! মুভিজ (ইংরেজি ভাষায়)। ২৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pandora: Tendulkar ton is news to Shilpa"। দি ইন্ডিপেন্ডেন্ট (ইংরেজি ভাষায়)। ১৯ ডিসেম্বর ২০০৮। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rosamund Pike narrates 'The Spy Who Loved Me' for new Ian Fleming audiobooks"। mi6.co.uk। ১২ জানুয়ারি ২০১১। ২৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Johnny English Reborn (2011)"। বক্স অফিস মোজো। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rosamund Pike Joins 'Wrath of the Titans' as Andromeda"। স্ক্রিনর‍্যান্ট। ২০১১। ২৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rosamund Pike signs up for Wrath of the Titans, drops out of Superman race"। ডিনোফগিক। ৯ ফেব্রুয়ারি ২০১১। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Review: 'Wrath Of The Titans' represents a big step forward from the first film"। হিটফ্লিক্স। ২৮ মার্চ ২০১২। ১২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jack Reacher (2012)"। বক্স অফিস মোজো। ১৬ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "'Gone Girl' starts filming in Cape Girardeau"। কেএফভিএস। ১২ সেপ্টেম্বর ২০১৩। ১০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মট্রাম, জেমস (৩০ সেপ্টেম্বর ২০১৪)। "Gone Girl film director David Fincher on his potential Oscar contender"। দি ইন্ডিপেন্ডেন্ট। ৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "David Fincher: A Life in Pictures"। বাফটা গুরু। ১৯ সেপ্টেম্বর ২০১৪। ৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gone Girl (2014)"। বক্স অফিস মোজো। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "GONE GIRL (2014)"। রটেন টম্যাটোস। ৩১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লসন, রিচার্ড (১ অক্টোবর ২০১৪)। "Gone Girl, Fall's Most Anticipated Thriller, Doesn't Disappoint"। ভ্যানিটি ফেয়ার। ১৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাকার্থি, টড (২১ সেপ্টেম্বর ২০১৪)। "'Gone Girl': Film Review"। দ্য হলিউড রিপোর্টার (ইংরেজি ভাষায়)। সংগ্রহের তারিখ ২৭ জানুয়ারি ২০২১।  "গোল্ডেন গ্লোব মনোনয়নের শীর্ষে 'বার্ডম্যান'"। দৈনিক কালের কণ্ঠ। ১৩ ডিসেম্বর ২০১৪। সংগ্রহের তারিখ ২৭ জানুয়ারি ২০১৯।  "এবারের অস্কারে ফেভারিট রোজমন্ড"। দৈনিক ইত্তেফাক। ২৯ জানুয়ারি ২০১৫। সংগ্রহের তারিখ ২৭ জানুয়ারি ২০১৯। [স্থায়ীভাবে অকার্যকর সংযোগ] "Baftas 2015: full list of nominations"। দ্য গার্ডিয়ান (ইংরেজি ভাষায়)। ৯ জানুয়ারি ২০১৫। সংগ্রহের তারিখ ২৭ জানুয়ারি ২০২১।  "Screen Actors Guild Awards 2015: Complete list of nominees and winners"। লস অ্যাঞ্জেলেস টাইমস (ইংরেজি ভাষায়)। ২৬ জানুয়ারি ২০১৫। সংগ্রহের তারিখ ২৭ জানুয়ারি ২০২১।  "Massive Attack Recruit Rosamund Pike for Haunting New Video"। রোলিং স্টোন। ২৩ ফেব্রুয়ারি ২০১৬। ২৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Human Voice by Patrick Kennedy"। পিজি ফিল্মস (ইংরেজি ভাষায়)। ৫ ডিসেম্বর ২০১৭। সংগ্রহের তারিখ ২৭ জানুয়ারি ২০২১।  "Rosamund Pike To Star In 'The Wheel Of Time' TV Adaptation At Amazon"। ডেডলাইন হলিউড। ১৯ জুন ২০১৯। ২৩ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে রোজামন্ড পাইক সংক্রান্ত মিডিয়া রয়েছে। ইন্টারনেট মুভি ডেটাবেজে রোজামন্ড পাইক  (ইংরেজি) রটেন টম্যাটোসে রোজামন্ড পাইক (ইংরেজি)